ROZHODNUTIE POLITICKÉHO A BEZPEČNOSTNÉHO VÝBORU EUPT/2/2006
z 12. decembra 2006,
ktorým sa predlžuje mandát veliteľa plánovacieho tímu EÚ (EUPT Kosovo) pre možnú operáciu krízového riadenia EÚ v oblasti právneho štátu a možných ďalších oblastiach v Kosove
(2006/980/SZBP)
POLITICKÝ A BEZPEČNOSTNÝ VÝBOR,
so zreteľom na Zmluvu o Európskej únii, a najmä na tretí pododsek jej článku 25,
so zreteľom na jednotnú akciu Rady 2006/304/SZBP z 10. apríla 2006 o zriadení plánovacieho tímu EÚ (EUPT Kosovo) pre možnú operáciu krízového riadenia EÚ v oblasti právneho štátu a možných ďalších oblastiach v Kosove (1), a najmä na jej článok 6 ods. 2,
keďže:
(1)
Článok 6 jednotnej akcie 2006/304/SZBP ustanovuje, že Rada poveruje Politický a bezpečnostný výbor prijímať príslušné rozhodnutia v súlade s článkom 25 zmluvy vrátane rozhodnutia vymenovať na návrh generálneho tajomníka/vysokého splnomocnenca veliteľa plánovacieho tímu EÚ (EUPT Kosovo).
(2)
Politický a bezpečnostný výbor 2. mája 2006 prijal rozhodnutie EUPT Kosovo/1/2006 (2), ktorým sa za veliteľa plánovacieho tímu EÚ (EUPT Kosovo) vymenúva Casper Klynge.
(3)
Platnosť uvedeného rozhodnutia uplynie 31. decembra 2006.
(4)
Rada 11. decembra 2006 prijala jednotnú akciu 2006/918/SZBP, ktorou sa mení a dopĺňa a predlžuje jednotná akcia 2006/304/SZBP do 31. mája 2007.
(5)
Generálny tajomník/vysoký splnomocnenec navrhol predĺženie mandátu Caspera Klyngeho ako veliteľa plánovacieho tímu EÚ (EUPT Kosovo) do 31. mája 2007.
(6)
Mandát veliteľa plánovacieho tímu EÚ (EUPT Kosovo) by sa preto mal predĺžiť do 31. mája 2007,
ROZHODLA TAKTO:
Článok 1
Mandát Caspera Klyngeho ako veliteľa plánovacieho tímu EÚ (EUPT Kosovo) pre možnú operáciu krízového riadenia EÚ v oblasti právneho štátu a možných ďalších oblastiach v Kosove sa týmto predlžuje do 31. mája 2007.
Článok 2
Toto rozhodnutie nadobúda účinnosť dňom jeho prijatia.
Uplatňuje sa do 31. mája 2007.
V Bruseli 12. decembra 2006